אליפות אירופה לאומות באתלטיקה

**אליפות אירופה לאומות באתלטיקה** היא תחרות אתלטיקה בינלאומית המאורגנת על ידי התאחדות האתלטיקה האירופית, בין מדינות אירופאיות בשלושה דרגים שונים. בשונה מרוב תחרויות האתלטיקה, לא ניתנות מדליות לאתלטים יחידים על כל מקצוע, אלא לקבוצה שזוכה במספר הנקודות הגבוה ביותר בסיום התחרות. התחרות התקיימה לראשונה ב-2009, והחליפה את תחרות הגביע האירופאי, שהתקיימה במתכונות שונות מאז 1965. התחרות מתקיימת אחת לשנתיים (בשנים אי-זוגיות) במדינות שונות.

## היסטוריה
מי שהגה את הקמת תחרות הגביע האירופאי היה ברונו זאולי, נשיא הוועדה האירופית באיגוד האתלטיקה העולמי. הוא רצה לקיים תחרות בה ישתתפו כל המדינות האירופאיות, בה הן יתחרו אחת נגד השנייה במקצועות מסלול ושדה.

ב-2008 הוחלט לשנות את מתכונת התחרות ואת שמה הרשמי לשם הנוכחי. במתכונת זו היו ארבעה דרגים של מדינות, בכל דרג מתחרים בעשרים מקצועות לגברים ונשים. בדרג הראשון והשני השתתפו 12 מדינות, ובדרג השלישי והרביעי 14 מדינות. בכל שנה שלוש מדינות הודחו מהדרג הראשון, ושלוש המדינות הראשונות מהדרג השני החליפו אותן. מהדרג השני, השלישי, והרביעי עלו וירדו שתי קבוצות.

ב-2018 שונתה מתכונת התחרות כך שבדרג הראשון התחרו רק 8 מדינות, בשני ובשלישי 12 מדינות. כמו כן הוחלט כי התחרות תתקיים רק אחת לשנתיים ולא באופן שנתי כמקודם.

החל מ-2023 שונתה מתכונת התחרות ל-3 דרגים בלבד, בכל אחד מהם 16 מדינות. כמו כן הוחלט לרכז את התחרויות של כל הדרגים בעיר מארחת אחת, ולא תחרויות נפרדות לכל דרג בערים שונות. ב-2023 הוחלט לכלול את הטורניר במסגרת המשחקים האירופיים (2023) בפולין. מדריד שיועדה את אליפות אירופה לאומות באתלטיקה ב-2023, תחכה לארח אותה ב-2025. בשל חוסר האטרקטיביות של האליפות ב-2023 בפולין הוחלט שוב לפצל אותה כך שהדרג הבכיר יתקיים ב-2025 כמתוכנן במדריד, אך דרג ב' ודרג ג' יתקיימו בנפרד. ירושלים הגישה הצעה לאירוח האליפות לדרגים אלו ב-2025 אך מאריבור בסלובניה נבחרה לארחם.

חישוב הנקודות מתבצע כך:

בכל מקצוע מתחרה אתלט או אתלטית מכל מדינה. הניקוד מוענק לפי מיקומם הכללי במקצוע, כך שהמקום הראשון מקבל מספר נקודות מרבי, והמקום האחרון מקבל מספר מינימלי של נקודות. לדוגמה, בדרג בו יש 16 מדינות, המקום הראשון בכל מקצוע יקבל 16 נקודות, השני 15 וכן הלאה. הנבחרת המנצחת היא זו שהשיגה את כמות הנקודות המצטברת הגבוהה ביותר.

## הנבחרת הישראלית
### 2009
בשנה זו, הנבחרת הישראלית התחרתה בדרג הרביעי, סיימה במקום הראשון ועלתה לדרג השלישי. המקצועות בהם ישראלים סיימו באחד משלושת המקומות הראשונים הם:

### 2010
בשנה זו ישראל סיימה במקום האחרון בדרג השלישי וירדה בחזרה לדרג הרביעי
המקצועות בהם ישראלים סיימו באחד משלושת המקומות הראשונים:

### 2011
לאחר שירדה לדרג הרביעי, בשנה הזו ישראל סיימה במקום הראשון וחזרה לדרג השלישי
המקצועות בהם ישראלים סיימו באחד משלושת המקומות הראשונים:

### 2013
בשנה זו ישראל סיימה במקום האחרון בדרג השלישי וירדה לדרג הרביעי
המקצועות בהם ישראלים סיימו באחד משלושת המקומות הראשונים:

### 2014
בשנה זו ישראל סיימה במקום השלישי בדרג הרביעי, וזו השנה הראשונה בה ישראל לא הצליחה לעלות לדרג השלישי מיד לאחר שירדה ממנו.
המקצועות בהם ישראלים סיימו באחד משלושת המקומות הראשונים:

### 2015
בשנה זו, בשונה משנים קודמות, ארבע הנבחרות הראשונות עלו דרג. ישראל סיימה במקום השלישי, ועלתה לדרג השלישי.
המקצועות בהם ישראלים סיימו באחד משלושת המקומות הראשונים:

### 2017
בשנה זו התחרות האירופית לדרג השלישי התקיימה באצטדיון הדר יוסף בתל אביב. ישראל סיימה במקום השמיני מתוך שתים עשרה בדרג השלישי, ולא ירדה דרג. זו הפעם הראשונה בה נבחרת ישראל מצליחה לשמור על מקומה בדרג השלישי.
המקצועות בהם ישראלים סיימו באחד משלושת המקומות הראשונים:

### 2019

ישראל סיימה את התחרות במקום השמיני מתוך 12 בדרג השלישי.

### 2021
ב-2021 לא השתתפה ישראל בתחרות, בשל הדבקות של אתלטים במשלחת בנגיף קורונה. עקב כך, ירדה ישראל לליגה הנמוכה ביותר. אך פורמט הטורניר ב-2023 השתנה וצומצם ל-3 דרגים שכל אחד כולל 16 מדינות כך שישראל נותרה בדרג השלישי (הנחשב הנמוך ביותר בפורמט החדש מ-2023).

### 2023
בתחרות בפולין השתתפו 37 אתלטים ואתלטיות ישראליים. בתום בתחרות ישראל סיימה במקום השלישי, אחרי אירלנד ואוסטריה, והעפילה לדרג השני.

המקצועות בהם ישראלים סיימו באחד משלושת המקומות הראשונים:

## קישורים חיצוניים

* | אתר התחרות הרשמי
* אתר התאחדות האתלטיקה האירופית
* מידע על התחרות באתר שוונג

קטגוריה:אליפויות אירופה באתלטיקה